דוד לואיז

דוד לואיז מורירה מריניו (בפורטוגזית: David Luiz Moreira Marinho; נולד ב-22 באפריל 1987) הוא כדורגלן ברזילאי המשחק בעמדות הבלם והקשר האחורי בפלמנגו. לואיז נולד בברזיל למשפחה נוצרית אדוקה. לואיז החל את קריירת המשחק שלו בשנת 1996 בקבוצת הנוער של מועדון הכדורגל סאו פאולו שם שיחק עד לשנת 2001 בה עבר לקבוצת הנוער של ויטוריה. בשנת 2006 עלה לואיז לקבוצה הבוגרת של המועדון. בינואר 2007 הושאל לואיז לקבוצת בנפיקה ליסבון מליגת העל הפורטוגזית במקום ריקרדו רושה שעזב, עד לסיום העונה. לואיז ערך את הופעת הבכורה שלו בקבוצה במשחק נבחרת פריז סן-ז'רמן במסגרת שמינית גמר גביע אופ"א. בסיום אותה עונה, חתם לואיז על חוזה ל-5 שנים בקבוצה. בעונת 2009/2010 היה שותף לזכייתה של הקבוצה באליפות הליגה הפורטוגזית. בינואר 2011 עבר לואיז לצ'לסי תמורת סכום של 25 מיליון אירו ונמניה מאטיץ' מצ'לסי. ב-6 בפברואר ערך לואיז את הופעת הבכורה של במדי צ'לסי כשנכנס כמחליף מול ליברפול. ב-1 במרץ כבש לואיז את שער הבכורה שלו בקבוצה במשחק נגד מנצ'סטר יונייטד, בו ניצחה צ'לסי בתוצאה 2:1. לואיז המשיך להציג יכולת טובה וכבש את שערו השני בניצחון 2:0 מול מנצ'סטר סיטי. בעונת 2011/2012 היה שותף לזכייתה של צ'לסי בליגת האלופות. עונה לאחר מכן היה שותף לזכייתה בליגה האירופית, כשפתח בהרכב במשחק הגמר מול בנפיקה ליסבון. ביוני 2014 עבר לואיז תמורת סכום עתק של כ-53 מיליון אירו לפריז סן-ז'רמן ושבר את שיא התשלום ששולם עבור שחקן הגנה עד אז. באוגוסט 2016 חתם בצ'לסי תמורת 34 מיליון ליש"ט שהועברו לפריז סן-ז'רמן. באוגוסט 2019 חתם לואיז בארסנל תמורת 8 מיליון ליש"ט. הוא ערך את הופעת הבכורה שלו בליגה ב-17 באוגוסט בניצחון קבוצתו 2–1 על ברנלי. בספטמבר 2021 חזר לואיז לאחר 14 וחצי שנה לברזיל וחתם לעונה וחצי בפלמנגו. ב-2007 הופיע לואיז במדי נבחרתו באליפות העולם עד גיל 20 שנערכה בקנדה, והעפיל עם נבחרתו עד לשלב שמינית הגמר שם הודחה נבחרתו על ידי נבחרת ספרד. ב-10 באוגוסט 2010 ערך לואיז את הופעת הבכורה שלו במדי הנבחרת הבוגרת במסגרת במשחק הידידות נגד ארצות הברית, בו ניצחה ברזיל בתוצאה 0–2. בשנת 2013 היה שותף לזכייתה של נבחרתו בגביע הקונפדרציות. ב-2014 היה שותף להגעת נבחרתו למקום הרביעי במונדיאל. ברבע הגמר בו ניצחה ברזיל 1–2 את קולומביה, הבקיע שער בבעיטה חופשית. ללואיז ישנה גם אזרחות פורטוגלית (מאז ששיחק בקבוצה של בנפיקה ליסבון), בנוסף לאזרחות הברזילאית שלו. עקב כך נבחרת פורטוגל התעניינה בו כתוספת לסגל, אך הוא החליט לשחק עם הנבחרת של מולדתו. בנפיקה ליסבון אליפות פורטוגל: 2009/2010 הגביע הפורטוגלי (3): 2008/2009, 2009/2010, 2010/2011 צ'לסי ליגת האלופות: 2011/2012 הליגה האירופית (2): 2012/2013, 2018/2019 הגביע האנגלי (2): 2011/2012, 2017/2018 אליפות אנגליה: 2016/2017 פריז סן-ז'רמן אליפות צרפת: 2014/2015, 2015/2016 גביע הליגה הצרפתית (2): 2014/2015, 2015/2016 הגביע הצרפתי (2): 2014/2015, 2015/2016 גביע האלופות (הצרפתי) (3): 2014/2015, 2015/2016, 2016/2017 הגביע האנגלי: 2019/2020 מגן הקהילה: 2020 הגביע הברזילאי: 2022 שחקן השנה בפורטוגל־2010 גביע הקונפדרציות- 2013 מדיה וקבצים בנושא דוד לואיז בוויקישיתוף דוד לואיז, ברשת החברתית פייסבוק דוד לואיז, ברשת החברתית אקס (טוויטר) דוד לואיז, ברשת החברתית אינסטגרם דוד לואיז, ברשת החברתית טיקטוק דוד לואיז, באתר Transfermarkt דוד לואיז, באתר Soccerway דוד לואיז, באתר BDFutbol דוד לואיז, באתר WorldFootball.net דוד לואיז, באתר National Football Teams דוד לואיז, באתר FootballDatabase.eu דוד לואיז, באתר ESPN פרופיל השחקן באתר הרשמי של ארסנל Former Chelsea player says: 'I'm not a virgin', The Independent, ‏2015-05-22 (באנגלית) הבלם היקר בהיסטוריה: דויד לואיז עובר לפריס סן ז'רמן, באתר וואלה, 24 במאי 2014 אתר ערוץ הספורט – sport5.co.il, באתר m.sport5.co.il "David Luiz embraces Chelsea but will never abandon Brazil | Fernando Duarte|last=Duarte|first=Fernando|date=2011-02-01|newspaper=The Guardian|language=en-GB|issn=0261-3077|access-date=2019-02-24".